**1. วัดโสธรวรารามวรวิหาร ฉะเชิงเทรา**  
  
          ฉะเชิงเทรา หรือ แปดริ้ว นามแปดริ้วแห่งลุ่มน้ำบางปะกง แสดงถึงความอุดมสมบูรณ์ของฉะเชิงเทราได้เป็นอย่างดี ด้วยความที่มีปลาช่อนขนาดใหญ่ชุกชุม ซึ่งสามารถแล่ได้ถึง 8 ริ้วด้วยกัน ฉะเชิงเทรา มีเรื่องเล่าขานมาแต่อดีตและยังคงปรากฏหลักฐานให้ลูกหลานได้ศึกษา ผู้คนส่วนใหญ่มักตั้งถิ่นฐานอยู่ริมแม่น้ำบางปะกงและลำคลองต่าง ๆ มีผืนป่าใหญ่อันสมบูรณ์กั้นระหว่างภาคกลางและภาคตะวันออก  
  
          **วัดโสธรวรารามวรวิหาร** เป็นวัดที่ประดิษฐานพระพุทธรูปที่สำคัญคือ “หลวงพ่อโสธร” อันเป็นศูนย์รวมศรัทธาของชาวแปดริ้วและพุทธศาสนิกชนทั่วไป  



**https://img.kapook.com/image/icon/kapook-17815-4916.gif2. อนุสาวรีย์วีรชนค่ายบางระจัน สิงห์บุรี**  
  
          สิงห์บุรี เมืองอู่ข้าวอู่น้ำและวิถีชีวิตของชุมชนชาวไทย ที่อาศัยอยู่ริมฝั่งแม่น้ำน้อย พร้อมวัดวาอารามศิลปวัฒนธรรมอันล้ำค่าสวยสะดุดตา งานหัตถศิลป์ ถิ่นหัตถกรรมฝีมือชั้นเยี่ยม อาหารอร่อยจากปลาช่อนลำแม่ลา รวมถึงคนเมืองสิงห์บุรีนี้ ล้วนมีอัธยาศัยไมตรีที่ดีแก่ผู้มาเยือน เมืองแห่งวีรชนคนกล้าผู้เสียสละเลือดเนื้อเพื่อปกป้องแผ่นดิน  
  
          **อนุสาวรีย์วีรชนค่ายบางระจัน**มีความสำคัญยิ่งทางประวัติศาสตร์ เป็นเครื่องเตือนใจให้อนุชนรุ่นหลั งรู้จักความสามัคคีและความเสียสละเพื่อผืนแผ่นดิน ณ ที่แห่งนี้บันทึกเหตุการณ์ความกล้าหาญและเสียสละของวีรชนไทยที่ เกิดขึ้นเมื่อ พ.ศ. 2308 ในครั้งนั้นชาวบ้านบางระจัน ได้รวมพลังกันต่อสู้กับกองทัพพม่า ซึ่งมีจำนวนมากมายมหาศาล โดยพม่าต้องยกทัพเข้าตีหมู่บ้านนี้ถึง 8 ครั้ง ใช้เวลาถึง 8 เดือน พม่าถึงชนะได้



**https://img.kapook.com/image/icon/kapook-17815-4916.gif3. หัวหิน ประจวบคีรีขันธ์**  
  
          หัวหิน เป็นเมืองตากอากาศเก่าแก่และคลาสสิค ได้รับความนิยมมานาน เป็นหนึ่งในเมืองตากอากาศชายทะเลแรก ๆ ของเมืองไทย ความสวยงามของหัวหิน เริ่มเป็นที่รู้จักครั้งแรกในรัชสมัย พระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์ เมื่อครั้งพระองค์ทรงพระกรุณาโปรดเกล้าฯ ให้นายเฮนรี กิตตินส์ เลขานุการกรมการรถไฟและ กรมหลวงดำรงราชานุภาพ เสนาบดีกระทรวงมหาดไทย สำรวจเพื่อเตรียมก่อสร้างทางรถไฟสายใต้  ซึ่งได้เสนอรายงานถึงความสวยงามของหาดทรายชายทะเลหัวหิน ว่าเหมาะที่จะสร้างเป็นเมืองตากอากาศพักผ่อนชายทะเล ภายหลังเมื่อเส้นทางรถไฟแล้วเสร็จ หัวหินจึงเป็นเมืองตากอากาศที่ได้รับความนิยมอย่างสูง โดยเฉพาะอย่างยิ่งในกลุ่มบุคคลสังคมชั้นสูง และยังคงได้รับความนิยมจวบจนปัจจุบัน  
  
          **เสน่ห์ของ หัวหิน ย่อมหนีไม่พ้นหาดหัวหินหาดที่มีน้ำทะเลสะอาดและหาดทรายละเอียด** มีความลาดชันพอเหมาะสำหรับการเล่นน้ำ จุดเด่นที่เป็นเอกลักษณ์ของหาดหัวหิน คือกองหินที่กระจายตัวอยู่หน้าโรงแรมรถไฟ  ความสวยงามและโรแมนติกของหาดหัวหินเป็นที่มาของนิยายดังเรื่อง "ปริศนา" ที่คนไทยค่อนประเทศคุ้นเคยดี  สิ่งที่ทำให้หัวหินมีความแตกต่างจากเมืองชายทะเลอื่น ๆ ก็คือบรรยากาศของเมืองยังคงกลิ่นอายของยุคสมัยในอดีต ที่มีมนต์ขลังไม่เสื่อมคลาย เช่น การรักษาสถาปัตยกรรมเก่าแก่ ที่ยังคงคุณค่าและสืบทอดประวัติศาสตร์ในอดีต เช่น สถานีรถไฟหัวหิน สถานที่ซึ่งได้รับการขนานนามว่าเป็น **สถานีรถไฟที่มีสถาปัตยกรรมสวยงามที่สุด** แห่งหนึ่งของไทย นอกจากนี้ ในบริเวณสถานียังมี พลับพลาพระมงกุฎเกล้าฯ รวมถึงป้ายสถานีหัวหิน อันเป็นเอกลักษณ์ให้นักท่องเที่ยวแวะเวียนมาถ่ายภาพไม่ได้ขาด  
  
          ตลาดฉัตร์ไชย ตลาดเก่าแก่ที่มีชื่อเสียง ตั้งอยู่ริมถนนเพชรเกษมในตัวเมืองหัวหิน สร้างในปี พ.ศ. 2469 ตามพระราชดำริของพระบาทสมเด็จ-พระปกเกล้าเจ้าอยู่หัว ในคราวเสด็จแปรพระราชฐานมาประทับ ณ วังไกลกังวลครั้งแรก มีจุดเด่นคือ หลังคาเป็นรูป 7 โค้งอันเป็นสัญลักษณ์หมายถึงสร้างขึ้นในสมัยรัชกาลที่ 7  
  
          นอกจากนี้ ยังมีบ้านเรือนเก่าที่แม้ปัจจุบันกลายเป็นรีสอร์ท หรือเป็นร้านอาหารสุดเก๋ ริมทะเล แต่ก็ยังเหลือเค้ารอยอดีตให้ได้สัมผัส แม้แต่ร้านอาหารดั้งเดิม ของกินเจ้าเก่าแก่ ที่โด่งดังมาตั้งแต่รุ่นพ่อก็ยังคงอยู่ ผสมกลมกลืนกับความโก้หรูร่วมสมัยกับแหล่งท่องเที่ยวน่าเพลินใจหลาย ๆ แห่ง เช่น เพลินวาน, ตลาดซิเคด้า Cicada Market, วิกหัวหิน ถูกใจคนที่มีหัวใจถวิลหาอดีตยิ่งนัก  
  
          หัวหิน ยังมีแหล่งท่องเที่ยวอีกหลายแห่งให้ได้ลองสัมผัส อาทิ น้ำตกป่าละอู น้ำตกเล็ก ๆ แต่ร่มรื่น และบางฤดูมีผีเสื้อมากมายให้ชม, หรือกราบสักการะรูปปั้นหลวงพ่อทวดขนาดใหญ่ ที่วัดห้วยมงคล ศูนย์รวมแรงศรัทธาจากมหาชนทั่วสารทิศ หากต้องการชมทิวทัศน์อันสวยงามของหัวหินมุมสูง ก็ชมได้จากจุดชมวิวเขาหิน เหล็ก ไฟ และวัดเขาตะเกียบ เป็นต้น  
  
          การเดินทาง ห่างจากกรุงเทพฯ ประมาณ 185 กิโลเมตร สามารถเดินทางจากกรุงเทพฯ ได้ 2 เส้นทางคือ ถนนพระรามสอง (ทางหลวงแผ่นดินหมายเลข 35 หรือ ตามถนนเพชรเกษม (ทางหลวงแผ่นดินหมายเลข 4) จากกรุงเทพฯ มีรถตู้ปรับอากาศ รถบัสปรับอากาศ และรถไฟให้บริการ สอบถามเพิ่มเติมได้ที่ 1672 หรือ ททท.สำนักงานประจวบคีรีขันธ์ 032-513-885 ได้ทุกวัน



**https://img.kapook.com/image/icon/kapook-17815-4916.gif4. วัดพระศรีรัตนศาสดาราม กรุงเทพมหานคร**  
  
          กรุงเทพมหานคร มหานครแห่งความยิ่งใหญ่ มหานครแห่งความรัก ความหวัง และการสรรค์สร้าง มหานครที่มีร่องรอยของประวิติศาสตร์อันงดงาม เป็นดินแดนแห่งพุทธศาสนาที่เต็มเปี่ยมด้วยแรงศรัทธา เป็นที่ที่จะหาความสุขได้หลากหลายจากอาหารเลิศรส ที่พักทันสมัย แหล่งช็อปปิ้งที่ละลานตา และสถานบันเทิงที่พรั่งพร้อมความทันสมัยไม่น้อยหน้าที่ใดในโลก จึงไม่น่าแปลกใจ ที่นักท่องเที่ยวจากทุกมุมโลกลงความเห็นว่า กรุงเทพมหานครคือสถานที่ที่น่าท่องเที่ยวที่สุดแห่งหนึ่งของโลก  
  
         **วัดพระศรีรัตนศาสดาราม** หรือที่เรียกกันทั่วไปว่า วัดพระแก้ว วัดที่พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นใน พ.ศ. 2325 เป็นวัดในพระบรมมหาราชวัง เช่นเดียวกับวัดพระศรีสรรเพชญ์ ซึ่งเป็นวัดในพระราชวังหลวงในสมัยอยุธยา และมีพระราชประสงค์ให้วัดพระศรีรัตนศาสดาราม เป็นที่ประดิษฐาน พระพุทธมหามณีรัตนปฏิมากร หรือพระแก้วมรกต ปัจจุบันในแต่ละปีจะมีนักท่องเที่ยวจากทั่วโลก เดินทางมาเยี่ยมชมความงดงามของงานสถาปัตยกรรม และศิลปกรรมของช่างสิบหมู่แห่งกรุงรัตนโกสินทร์จำนวนมาก



**https://img.kapook.com/image/icon/kapook-17815-4916.gif5. สะพานข้ามแม่น้ำแคว กาญจนบุรี**  
  
          กาญจนบุรี ดินแดนที่มีหน้าบันทึกเรื่องราวทางประวัติศาสตร์มาตลอดทุกยุคสมัย และนักท่องเที่ยวน้อยคนนัก ที่จะไม่เคยเดินทางมาสัมผัสกับดินแดนแห่งนี้ ปัจจุบันกาญจนบุรีก็ยังคงมีมนต์เสน่ห์อยู่ไม่เสื่อมคลาย ด้วยความสมบูรณ์ของแหล่งท่องเที่ยวทางธรรมชาติ ประวัติศาสตร์ ประเพณี และวิถีชีวิตชุมชนที่หลากหลาย รวมถึงร่องรอยประวัติศาสตร์ในสมัยสงครามโลกครั้งที่ 2 บทเรียนราคาแพงจากความโหดร้ายของสงคราม อันเป็นที่มาของสะพานข้ามแม่น้ำแคว และทางรถไฟสายมรณะที่โด่งดังไปทั่วโลก  
  
          **สะพานข้ามแม่น้ำแคว**อนุสรณ์สถานทางประวัติศาสตร์ครั้งสำคัญของโลก เป็นส่วนหนึ่งของทางรถไฟสายมรณะ ที่สร้างขึ้นในสมัยสงครามโลกครั้งที่ 2 โดยกองทัพญี่ปุ่นได้เกณฑ์ทั้งเชลยศึกฝ่ายสัมพันธมิตร และกรรมกรเรือนหมื่น เพื่อก่อสร้างทางรถไฟสายยุทธศาสตร์ไปสู่ประเทศพม่า  ด้วยระยะทางยาว กว่า 415 กิโลเมตร ฝ่าป่าดงดิบที่รกชัฏ ทะลุผ่านภูเขาหิน เลียบเลาะริมหน้าผาสูงชัน ด้วยความยากลำบาก ซึ่งเส้นทางช่วงหนึ่งต้องสร้างข้ามแม่น้ำแควใหญ่ที่ ตำบลท่ามะขาม จึงเรียกว่า "สะพานข้ามแม่น้ำแคว"   
  
          ปัจจุบันเส้นทางรถไฟสายนี้ไปสิ้นสุดที่สถานีน้ำตก อำเภอไทรโยค  ซึ่งการรถไฟแห่งประเทศไทย ได้เปิดบริการเดินรถไฟบนเส้นทางสายนี้เป็นประจำทุกวัน (น้ำตกห้วยแม่ขมิ้น, น้ำตกแควใหญ่, กิจกรรมขี่ช้างล่องแพไม่ไผ่)



**https://img.kapook.com/image/icon/kapook-17815-4916.gif6. สวนนกชัยนาท ชัยนาท**  
  
          ชัยนาท อาจเป็นเมืองเล็ก ๆ ที่หลายคนมองข้ามไป หากได้ลองมาสัมผัสชัยนาทแล้วจะรู้ได้ว่าเมืองเล็กๆ เช่นนี้ ได้ซุกซ่อนเรื่องราวและสิ่งดีงามไว้เป็นจำนวนมาก ชัยนาท เป็นจังหวัดที่ตั้งอยู่บริเวณภาคกลางตอนบน มีแม่น้ำหลายสายไหลผ่าน ทำให้เมืองนี้มีความอุดมสมบูรณ์ อีกทั้งเป็นเมืองที่มีประวัติศาสตร์มายาวนานตั้งแต่สมัยสุโขทัย จึงมีสถานที่สำคัญทางประวัติศาสตร์ให้เห็นอยู่เป็นจำนวนมาก  
  
          **สวนนกชัยนาท** สวนนกขนาดใหญ่ที่มีกรงนกใหญ่ที่สุดในเอเชีย และสร้างขึ้นได้ใกล้เคียงสภาพธรรมชาติ ประกอบไปด้วยนกหลายสายพันธุ์ให้นักท่องเที่ยวได้ศึกษา นอกจากจะเพลิดเพลินใจไปกับนกนานาชนิดแล้ว ยังมีการจัดแสดงอีกหลายโซนด้วยกัน เช่น ศูนย์วิทยาศาสตร์ท้องฟ้าจำลองฯ, พิพิธภัณฑ์ไข่นก, พิพิธภัณฑ์ปลาน้ำจืด เป็นต้น



**https://img.kapook.com/image/icon/kapook-17815-4916.gif7. พระปฐมเจดีย์ นครปฐม**  
  
          จังหวัดนครปฐม จังหวัดเล็ก ๆ ใกล้กรุงเทพฯ เป็นพื้นที่อุดมสมบูรณ์เหมาะสำหรับประกอบอาชีพเกษตรกรรม จึงมีผลไม้ขึ้นชื่อมากมาย โดยเฉพาะส้มโอจนได้ชื่อว่า "เมืองส้มโอหวาน" และอาหารขึ้นชื่ออีกนานาชนิด  
  
          นครปฐม เป็นเมืองที่มีประวัติศาสตร์ยาวนาน มีการค้นพบหลักฐานทางประวัติศาสตร์และโบราณคดีจำนวนมาก ที่บ่งบอกว่าบริเวณนี้ เคยเป็นที่ตั้งของเมืองหลวงในสมัยทวารวดี มีปูชนียสถานเก่าแก่ที่สำคัญคือ "พระปฐมเจดีย์" ซึ่งนับเป็นร่องรอยของการเผยแผ่พระพุทธศาสนา เข้ามาในประเทศไทยในยุคแรก ๆ  
  
          **พระปฐมเจดีย์** เป็นพระเจดีย์ใหญ่ รูประฆังคว่ำ ปากผาย โครงสร้างเป็นไม้ซุง รัดด้วยโซ่เส้นมหึมา ก่ออิฐ ถือปูน ประดับด้วยกระเบื้องปูทับ ประกอบด้วยวิหาร 4 ทิศกำแพงแก้ว 2 ชั้น เป็นที่ประดิษฐานพระบรมสารีริกธาตุ ของพระพุทธเจ้า อันเป็นที่เคารพสักการบูชาของบรรดาพุทธศาสนิกชนทั่วโลก ทางวัดกำหนดให้มีงานเทศกาลนมัสการองค์พระปฐมเจดีย์ ในวันขึ้น 12 ค่ำ เดือน 12 ถึง วันแรม 5 ค่ำ เดือน 12 รวม 9 วัน 9 คืน เป็น ประจำทุกปี  
  
          จังหวัดนครปฐม ยังมีแหล่งท่องเที่ยวอีกหลายแห่งให้ได้ลองสัมผัส อาทิ ภาพพิพิธภัณฑ์หุ่นขี้ผึ้งไทย, ส้มโอ, สวนสามพราน, โรสการ์เด้น, ตลาดน้ำวัดลำพญา, ดอนหวาย, กล้วยไม้ และตลาดบางหลวง



**https://img.kapook.com/image/icon/kapook-17815-4916.gif8. เกาะเกร็ด นนทบุรี**  
  
          นนทบุรี เมืองแห่งทุเรียนก้านยาวที่ขึ้นชื่อว่า หอม อร่อย และมีราคาแพงที่สุดของประเทศ แม้ทุกวันนี้วิถีชีวิตของผู้คนจังหวัดนนทบุรีได้เริ่มเปลี่ยนแปลงไป แต่นนทบุรียังเต็มเปี่ยมไปด้วยมนเสน่ห์ และมนต์ขลัง ซึ่งถ้าใครได้มาเที่ยวชมรับรองว่าจะหลงรักเมืองนนท์ เมืองแห่งลุ่มน้ำเจ้าพระยาอย่างแน่นอน  
  
          **เกาะเกร็ด**เกิดขึ้นจากการขุดคลองลัดแม่น้ำเจ้าพระยา สืบต่อความเจริญรุ่งเรืองมาตั้งแต่สมัยกรุงศรีอยุธยา และมีชาวมอญมาตั้งถิ่นฐานในสมัยกรุงธนบุรี ซึ่งยังปรากฏหลักฐานตามวัดวาอารามต่าง ๆ จนถึงทุกวันนี้ โดยเฉพาะเจดีย์ทรงรามัญที่จำลองแบบมาจากพระธาตุเจดีย์มุเตา เมืองหงสาวดีที่ตั้งเอียงอยู่ริมแม่น้ำ เนื่องจากกระแสน้ำได้กัดเซาะตามวันเวลา  
  
          ทุกวันนี้ในช่วงวันหยุด นักท่องเที่ยวจะเดินทางมาเที่ยวชมเกาะเกร็ดเป็นจำนวนมาก และถือเป็นบทเริ่มต้นของการท่องเที่ยวชุมชน ของนักท่องเที่ยวรุ่นใหม่ทีเดียว



**https://img.kapook.com/image/icon/kapook-17815-4916.gif9. องค์การพิพิธภัณฑ์วิทยาศาสตร์แห่งชาติ ปทุมธานี**  
  
          ปทุมธานี ปทุมธานี เมืองศูนย์กลางแห่งการศึกษาวิจัย ค้นคว้า และพัฒนาเทคโนโลยี มีมหาวิทยาลัยและสถานศึกษาต่าง ๆ อยู่เป็นจำนวนมาก แหล่งท่องเที่ยวที่โดดเด่นส่วนมากเกี่ยวข้องกับการศึกษา โดยเฉพาะพิพิธภัณฑ์ต่าง ๆ เช่น องค์การพิพิธภัณฑ์วิทยาศาสตร์แห่งชาติ (อพวช.) หออัครศิลปิน หอจดหมายเหตุแห่งชาติเฉลิมพระเกียรติ พระบาทสมเด็จพระเจ้าอยู่หัวภูมิพลอดุลยเดช ฯลฯ นอกจากนี้ ยังมีสถานที่ท่องเที่ยวประเภทอื่นๆ ที่น่าสนใจอีกหลายแห่ง เช่น สวนสนุกดรีมเวิลด์ ตลาดไท ตลาดน้ำคลองรังสิต วัดโบสถ์ และวัดเจดีย์หอย เป็นต้น  
  
          **องค์การพิพิธภัณฑ์วิทยาศาสตร์แห่งชาติ (อพวช.)**แหล่งศึกษาทางวิทยาศาสตร์ ที่เยาวชนไม่ควรพลาดมีการจัดแสดงนิทรรศการ และกิจกรรมทางวิทยาศาสตร์ ที่เป็นการสื่อสารความรู้ให้กับผู้เข้าชม ให้เข้าใจสาระทางวิทยาศาสตร์และเทคโนโลยีได้โดยง่าย และสามารถนำไปประยุกต์ใช้ในชีวิตประจำวัน



**https://img.kapook.com/image/icon/kapook-17815-4916.gif10. อุทยานประวัติศาสตร์พระนครศรีอยุธยา พระนครศรีอยุธยา**  
  
          จังหวัดพระนครศรีอยุธยา ตลอด 417 ปีแห่งการเป็นราชธานีของไทย อยุธยา ได้สั่งสมความเจริญรุ่งเรืองทางวัฒนธรรมของชนชาติไทยไว้มากมาย จนองค์การยูเนสโกได้ขึ้นทะเบียนให้เป็นมรดกโลก อยุธยาเป็นเมืองอู่ข้าว อู่น้ำ มีแม่น้ำเจ้าพระยาเป็นสายเลือดใหญ่ ที่หล่อเลี้ยงชีวิตและก่อเกิดเป็นสายน้ำแห่งอารยธรรม ที่ไหลผ่านอดีตกาลนำความภาคภูมิใจสู่ลูกหลานไทยในปัจจุบัน  
  
         **อุทยานประวัติศาสตร์พระนครศรีอยุธยา** บนเนื้อที่กว่า 3,000 ไร่ของเกาะเมืองอยุธยานั้น ซุกซ่อนเรื่องราวทางประวัติศาสตร์ที่น่าอัศจรรย์ใจไว้มากมาย ประกอบด้วยโบราณสถานสำคัญหลายแห่ง นักท่องเที่ยวสามารถเลือกเที่ยวได้หลายวิธีทั้งการนั่งรถราง, นั่งช้าง หรือจะเลือกชมยามค่ำคืนที่มีการจัด Mini Light @ Sound ก็ได้



**https://img.kapook.com/image/icon/kapook-17815-4916.gif11. อำเภอสวนผึ้ง ราชบุรี**  
  
          จังหวัดราชบุรี ดินแดนแห่งวัฒนธรรมลุ่มน้ำแม่กลอง และสายหมอกแห่งขุนเขาตะนาวศรี เมืองที่เต็มไปด้วยเรื่องราวทางประวัติศาสตร์ ศิลปะ วัฒนธรรม และประเพณีที่หลากหลาย ผสมผสานความงดงามและอยู่ร่วมกันได้อย่างกลมกลืนและลงตัว วันนี้ราชบุรี เมืองเล็ก ๆ ใกล้กรุงเทพฯ มิใช่มีเพียงแต่ตลาดน้ำและโอ่งเท่านั้น แต่กลายเป็นแหล่งท่องเที่ยวที่มีเอกลักษณ์ และบูติกรีสอร์ทในฝันของใครหลาย ๆ คน  
  
          **อำเภอสวนผึ้ง**แหล่งพักผ่อนในวันสบาย ๆ เติมความสุขให้วันหยุดอย่างคุ้มค่า กับกิจกรรมท่องเที่ยวมากมายหลากหลาย สัมผัสธรรมชาติที่บริสุทธิ์ อากาศมันหนาวเป็นเรื่องแปลก แต่จริงที่เกิดขึ้นในภาคกลางของประเทศไทย นั่นเพราะสวนผึ้งอยู่ในอ้อมล้อมของขุนเขาตะนาวศรี ระดับความสูงของขุนเขาบางแห่ง อยู่สูงกว่าระดับน้ำทะเลกว่า 1,000 เมตร



**https://img.kapook.com/image/icon/kapook-17815-4916.gif12. พระนารายณ์ราชนิเวศน์ ลพบุรี**  
  
          ลพบุรี หรือเดิมเรียกว่า เมืองละโว้ เป็นเมืองสำคัญแห่งหนึ่งของประเทศไทยสมัย ก่อนประวัติศาสตร์พร้อมเรียนรู้มรดกทางวัฒนธรรมอันน่าจดจำ ชีวิตความเป็นอยู่ของชาวลพบุรีค่อนข้างเรียบง่าย มีธรรมชาติอันสวยงาม ดั่งดอก ทานตะวันบานยามเช้า และไปสัมผัสความยิ่งใหญ่ของเขื่อนดินกักเก็บน้ำที่ยาว ที่สุดในประเทศไทย ตามแนวพระราชดำริของพระบาทสมเด็จพระเจ้าอยู่หัวฯ "เขื่อนป่าสักชลสิทธิ์"  
  
          **พระนารายณ์ราชนิเวศน์** หลักฐานทางประวัติศาสตร์ที่บอกเล่าความสำคัญของเมือง ลพบุรี ตั้งแต่สมัยกรุงศรีอยุธยา  ซึ่งสมเด็จพระนารายณ์มหาราชโปรดให้สร้างขึ้น เมื่อ พ.ศ.2209 เพื่อใช้เป็นที่ประทับ ณ เมืองลพบุรี แบ่งเป็นเขตพระราชฐานชั้นนอก เขตพระราชฐานชั้นกลาง และเขตพระราชฐานชั้นใน ต่อมาพระบาทสมเด็จพระจอมเกล้าเจ้าอยู่หัว โปรดเกล้าฯให้ซ่อมแซมขึ้นใหม่ เมื่อ พ.ศ. 2399 เพื่อให้เป็นราชธานีชั้นในและพระราชทานชื่อว่า "พระนารายณ์ราชนิเวศน์"



**https://img.kapook.com/image/icon/kapook-17815-4916.gif13. ท่าอากาศยานสุวรรณภูมิ สมุทรปราการ**  
  
          จังหวัดสมุทรปราการ ตั้งอยู่ในภาคกลางของประเทศไทย ที่บริเวณปลายสุดของแม่น้ำเจ้าพระยา มีชื่ออื่น ๆ ที่เรียกกันอีกคือ "เมืองพระปะแดง" และ "เมืองปากน้ำ" เมืองติดทะเลแห่งนี้ มีมนต์เสน่ห์และมนต์ขลังที่สร้างความประทับใจ ให้แก่ผู้ที่มาเยือนอยู่เสมอ และเป็นเมืองที่อาจจะกล่าวได้ว่า มีสถานที่ท่องเที่ยวที่หลากหลายและทรงคุณค่าในทางประวัติศาสตร์ ศาสนา วัฒนธรรม ขนบธรรมเนียมประเพณี และธรรมชาติที่งดงามอยู่ในความทรงจำของนักท่องเที่ยวไม่รู้ลืม  
  
          **ท่าอากาศยานสุวรรณภูมิ** แผ่นดินทองประตูสู่เอเชียท่าอากาศยานสุวรรณภูมิ มีพื้นที่ประมาณ 27,000 ไร่ ตั้งอยู่ที่ถนนบางนา - ตราด กิโลเมตรที่ 15 อยู่ห่างจากใจกลางกรุงเทพมหานคร 25 กิโลเมตร สามารถรองรับผู้โดยสารได้ 45 ล้านคนต่อปี รองรับเที่ยวบินได้ 76 เที่ยวบินต่อชั่วโมง และรองรับการขนถ่ายสินค้าได้ 3 ล้านตันต่อปี ประกอบไปด้วยสิ่งอำนวยความสะดวกมากมาย ถือเป็นหน้าตาเป็นตาของประเทศ ในการต้อนรับนักท่องเที่ยวจากทั่วทุกมุมโลก



**https://img.kapook.com/image/icon/kapook-17815-4916.gif14. ตลาดน้ำยามเย็นอัมพวา สมุทรสงคราม**  
  
          สมุทรสงคราม จังหวัดที่มีขนาดเล็กที่สุดในประเทศ เป็นเมืองที่มีความสำคัญยิ่งในด้านประวัติศาสตร์ เนื่องด้วยเป็นเมืองพระราชสมภพ ของพระบาทสมเด็จพระพุทธเลิศหล้านภาลัย มีแหล่งท่องเที่ยวตามธรรมชาติ โดยเฉพาะแม่น้ำ คลอง ทำให้เกิดวิถีชีวิตของชาวบ้านที่มีความผูกผันกับสายน้ำ และคงเอกลักษณ์แห่งวัฒนธรรมไว้อย่างเหนี่ยวแน่น นอกจากนี้ ยังอุดมไปด้วยสวนผลไม้ให้นักท่องเที่ยวเลือกชิมสด ๆ นานาชนิด ด้วยมนต์เสน่ห์แห่งวิถีชีวิตดั้งเดิม จึงทำให้สมุทรสงครามมีนักท่องเที่ยวเดินทางมาเยือนไม่ขาดสาย  
  
          **ตลาดน้ำยามเย็นอัมพวา** สำหรับใครที่ได้มาเยือนสมุทรสงครามต้องไม่พลาดมาตลาดน้ำอัมพวา ตลาดน้ำยามเย็นแห่งเดียวในประเทศ ที่รื้อฟื้นบรรยากาศการค้าขายทางน้ำให้คึกคัก ตลอดเรือนแถวไม้ริมน้ำสองฝั่งคลอง นักท่องเที่ยวสามารถนั่งเรือตามหาหิ่งห้อยใต้ต้นลำพู แล้วกลับมาพักผ่อนในบ้านพักหลากหลายรูปแบบ ทั้งแบบติดริมน้ำและแบบบ้านสวน ยามเช้าใส่บาตรดื่มด่ำไปกับวิถีชีวิตผู้คนริมสายน้ำแม่กลอง (เปิดวันศุกร์ เสาร์ อาทิตย์ และวันหยุดนักขัตฤกษ์)



**https://img.kapook.com/image/icon/kapook-17815-4916.gif15. ศาลพันท้ายนรสิงห์ สมุทรสาคร**  
  
          จังหวัดสมุทรสาคร เดิมเรียกกันว่า "ท่าจีน" หรือปัจจุบันรู้จักกันในนาม "มหาชัย" เป็นจังหวัดเล็ก ๆ ในเขตพื้นที่ตอนล่างของภาคกลาง บริเวณปากแม่น้ำท่าจีน อยู่ห่างจากทะเลอ่าวไทยเพียง 2 กิโลเมตร เป็นเมืองที่อุดมสมบูรณ์ไปด้วยทรัพยากรสัตว์น้ำ โดยเฉพาะสัตว์ทะเล จึงมีการประกอบอาชีพด้านการประมงอย่างกว้างขวาง มีเรือประมงที่ทันสมัยนับพันลำ และเป็นศูนย์กลางค้าส่งอาหารทะเลที่ใหญ่ที่สุด ใครที่ได้มาเยือนสมุทรสาครต้องไม่พลาดชิมอาหารทะเลสด อร่อย ในราคาย่อมเยา  
  
         **ศาลพันท้ายนรสิงห์** พันท้ายนรสิงห์เป็นนายท้ายเรือในสมัยพระเจ้าเสือ หรือสมเด็จพระสรรเพชญ์ที่ 8 วันหนึ่งพระเจ้าเสือได้เสด็จประพาสต้นด้วยเรือพระที่นั่งเอกชัย มาตามคลองโคกขาม โดยมีพันท้ายนรสิงห์ เป็นนายท้ายเรือ คลองนี้คดเคี้ยวและน้ำเชี่ยวมากไม่สามารถบังคับทิศทางเรือได้ ทำให้หัวเรือชนเข้ากับต้นไม้จนหัวเรือหัก พันท้ายนรสิงห์จึงขอให้พระเจ้าเสือประหารตนเสียตามกฏมณเฑียรบาล ศาลพันท้ายนรสิงห์ จึงเป็นอนุสาวรีย์แห่งความซื่อสัตย์ รักษากฎระเบียบ กฎมณเฑียรบาลยิ่งกว่าชีวิตตน



**https://img.kapook.com/image/icon/kapook-17815-4916.gif16. รอยพระพุทธบาท สระบุรี**  
  
          สระบุรี ประตูเชื่อมโยงภาคกลางและภาคตะวันออกเฉียงเหนือ ซึ่งเพียบพร้อมด้วยศักยภาพด้านการท่องเที่ยวมากมาย สัมผัสดินแดนแห่ง “คาวบอยเมืองไทย” วิถีชีวิตแบบคาวบอย อันเป็นเอกลักษณ์ของจังหวัดสระบุรี ที่ไม่อาจหาได้จากที่ไหนในเมืองไทย  
  
         **รอยพระพุทธบาท**จังหวัดสระบุรี ประดิษฐาน ณ ไหล่เขาสุวรรณพรรพต หรือ เรียกว่า เขาสัจจพันธคีรี ค้นพบในสมัยกรุงศรีอยุธยา โดยนายพรานบุญ ซึ่งตรงกับสมัยของพระเจ้าทรงธรรม พระองค์ทรงสถาปนายกที่พระพุทธบาทขึ้นเป็น "พระมหาเจดีย์สถาน" โปรดให้สร้าง มณฑปยอดเดียว สวมครอบรอยพระพุทธบาท และ สร้างปูชนียวัตถุต่าง ๆ ในทุก ๆ ปีจะมีงานเทศกาลนมัสการพระพุทธบาท โดยจัดปีละ 2 ครั้งคือ ตั้งแต่วันขึ้น 8 ค่ำ เดือน 3 ถึงวันแรม 1 ค่ำ เดือน 3 และตั้งแต่วันขึ้น 8 ค่ำ เดือน 4 ถึงวันแรม 1 ค่ำ เดือน 4



**https://img.kapook.com/image/icon/kapook-17815-4916.gif17. พิพิธภัณฑ์ลูกหลานพันธุ์มังกร สุพรรณบุรี**  
  
          สุพรรณบุรี เมืองอู่ข้าวอู่น้ำของไทย เมืองอันเป็นต้นกำเนิดของวรรณคดีที่สำคัญของไทย คือ ขุนช้างขุนแผน เมืองที่มีประวัติศาสตร์ความเป็นมายาวนาน เมืองที่มีแหล่งท่องเที่ยวหลากหลาย ทั้งประวัติศาสตร์ โบราณคดี วิถีชีวิตชุมชน วิถีชนเผ่า ธรรมชาติ และการท่องเที่ยวเชิงนิเวศ แต่ที่โดดเด่นและแตกต่างจากที่ใด  
  
          **พิพิธภัณฑ์ลูกหลานพันธุ์มังกร (อุทยานมังกรสวรรค์)** สร้างขึ้นจากความคิด นายบรรหาร ศิลปอาชา ขณะดำรงตำแหน่งนายกรัฐมนตรีคนที่ 21 ของประเทศไทย โดยได้เริ่มออกแบบและจัดทำพิพิธภัณฑ์ลูกหลานพันธุ์มังกรขึ้น บริเวณศาลเจ้าพ่อหลักเมืองจังหวัดสุพรรณบุรี เพื่อนำเสนอเรื่องราวความเป็น มาของชาวจีนในประเทศไทย ตลอดจนประวัติศาสตร์และอารยธรรมจีน เพื่อเป็นอนุสรณ์การเจริญสัมพันธ์ทางการทูตไทย - จีน ครบ 20 ปีใน พ.ศ. 2539 ลำตัวมังกรภายนอกออกแบบอย่างถูกต้อง ตามลักษณะความเชื่อของคนจีนแต่โบราณ ภายใต้ตัวมังกรเป็นที่ตั้งของ "พิพิธภัณฑ์ลูกหลานพันธุ์มังกร" ซึ่งห้องจัดแสดงเรื่องราวด้วยเทคนิคนำเสนอทันสมัยจำนวน 20 ห้อง



**https://img.kapook.com/image/icon/kapook-17815-4916.gif18. วัดม่วง อ่างทอง**  
  
          จังหวัดอ่างทอง ขุมทรัพย์มีค่าแห่งที่ราบลุ่มภาคกลาง ทรงคุณค่าด้วยงานหัตถกรรมพื้นถิ่นไม่ว่าจะเป็นงานปั้นตุ๊กตาชาววัง การทำกลอง การทำอิฐดินเผา หรือการผลิตเครื่องจักสาน นอกจากนี้ ยังเต็มไปด้วยวัดที่มีความสะอาดสวยงา มและมีจุดเด่นที่น่าสนใจมากมายกว่า 200 วัด อันเป็นสถานที่ที่น่าศึกษาประวัติศาสตร์ และเรื่องราวความเป็นมาในอดีตของ ชาติไทย   
  
         **วัดม่วง**ตั้งอยู่หมู่ที่ 6 ตำบลหัวตะพาน อยู่ห่างจากอำเภอเมือง ประมาณ 8 กิโลเมตร ไปตามเส้นทางสายอ่างทอง-วิเศษชัยชาญ (ทางหลวงหมายเลข 3195) ภายในวัดมีสถานที่สำคัญหลายแห่ง เช่น พระอุโบสถ ล้อมรอบด้วยกลีบบัวสีชมพู ขนาดใหญ่ที่สุดในโลก วิหารแก้ว ชั้นล่าง เป็นพิพิธภัณฑ์วัตถุมงคลและวัตถุโบราณ ชั้นบน ประดิษฐานพระพุทธรูปศักดิ์สิทธิ์ เนื้อเงินแท้ องค์แรกองค์เดียวที่ใหญ่ที่สุดในประเทศไทย สร้างขึ้นเพื่อเป็นการเฉลิมพระเกียรติ ในวโรกาสที่ครองสิริราชสมบัติครบ 50 ปี



**https://img.kapook.com/image/icon/kapook-17815-4916.gif19. พระนครคีรี เพชรบุรี**  
  
          เพชรบุรี จังหวัดชายทะเลยอดนิยมใกล้กรุงเทพฯ แหล่งท่องเที่ยวทางธรรมชาติ ประวัติศาสตร์ วัฒนธรรม แหล่งศึกษาดูงานระดับประเทศ สนามกอล์ฟที่ได้มาตรฐานระดับสากล ที่พักหลายระดับราคา  
  
          และเมื่อใครได้มาเที่ยวชมเมืองเพชร พลาดไม่ได้กับการเที่ยวชม**"พระนครคีรี"**ซึ่งเป็นพระราชวังที่พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้าฯ ให้สร้างขึ้นบนเขาสามยอด ชื่อเขาสมน หรือสมณ และในวันศุกร์แรกของเดือนกุมภาพันธ์ของทุกปี จะมีการจัดงานเฉลิมฉลองอย่างยิ่งใหญ่ รวม 10 วัน 10 คืน เพื่อเทิดพระเกียรติบูรพมหากษัตราธิราชไทย

 